מוטי כהנא

מרדכי "מוטי" כהנא (באנגלית: Mordechai "Moti" Kahana; נולד ב-28 בפברואר 1968) הוא איש עסקים ונדבן ישראלי-אמריקאי. הוא מוכר בעיקר בזכות עבודתו למען פליטי מלחמת האזרחים בסוריה.

 ביוגרפיה 
כהנא נולד בירושלים למשפחה ממוצא רומני שמוצאה ביאשי. הוא צאצא של אריה לייב הכהן הלר, רב מפורסם מהמאה ה-18. בשנת 1986 התגייס לצבא ושירת בחיל האוויר. לאחר שחרורו, עבר כהנא לניו יורק והחל לעבוד כנהג מונית.

 מיזמים ופעילויות עסקיות 
במהלך השנים היה כהנא מעורב בהקמתן של מספר חברות בתחום הרכב.

בשנת 1994 הוא הקים את חברת "AAA Auto Rental", חברה המתמקדת ברכישת כלי רכב בחוף המזרחי של ארצות הברית ומכירתם בחוף המערבי. במאי 1997, הוא מכר את החברה לחברת Spitzer Financial.

בשנת 1999 הוא ייסד את חברת "Automoti". החברה סיפקה פלטפורמה מקוונת לרכישת מכוניות משומשות. בשנת 2009 נמכרה החברה לחברת ההשכרה הרץ, אשר החלה תוכנית הנקראת Rent2Buy.

בשנת 2005 הוא פיתח ורשם פטנט על ה-"Auto Eye", מצלמה אוטומטית המצלמת רכב ממספר זוויות, ומספקת למשתמש הערכה לגבי מצב הרכב. בשנת 2013, הוא מכר את הפטנט לחברת ליסינג אמריקאית. המערכת מיושמת כיום בשדות תעופה ובחברות השכרת רכב ברחבי ארצות הברית.

בשנת 2011 הוא ייסד את חברת "Fuel Recyclers LLC", שהתמקדה בהפקת דלק קיים מכלי רכב להשכרה, מכוניות המוצעות למכירה פומבית וכלי רכב שהיו מעורבים בתאונת דרכים או שהוחרמו על ידי הרשויות. במהלך פעילותה, החברה החזיקה בצי של כמה מאות מכליות למחזור דלק. החברה נתבעה על ידי חברת Yellow Dog Technologies בגין הפרת פטנט . בשנת 2013 מכר כהנא את אחזקותיו בחברה.

בשנת 2018 הוא עבר לתחום החקלאות, עם חזון לגדל ירקות ופירות באמצעות חקלאות אקוופונית ולבנות מוזיאון בחוות רוזנפרב שלו.

 עבודה הומניטרית 
בעקבות הוריקן סנדי בשנת 2012, תרם כהנה כמויות גדולות של דלק לבתי חולים באזורים שנפגעו מהסופה, לצורך הפעלת אמבולנסים, בסטטן איילנד, לונג איילנד, ברוקלין וקווינס. הוא גם ארגן סיוע נוסף, וחילק שמיכות, מזון ומים שנתרמו לקורבנות באזורים שנפגעו.Brittni Rubin (November 13, 2012). רוב התרומות חולקו באמצעות 200 מכליות מחברת Fuel Recyclers LLC השייכת לכהנא. 

בשנת 2011 ייסד כהנא את ארגון "אמליה", המוקדש לסיוע לחברה האזרחית ולהעצמת נשים במזרח התיכון. מאז הקמתו, ארגון אמליה השתתף במספר מאמצי סיוע הומניטריים בסוריה ובמזרח התיכון. 

 סוריה 
מאז 2011 עומד כהנא בראש קבוצה של אנשי עסקים ישראלים ויהודים אמריקאים שנוסעים למחנות פליטים סוריים, כדי לספק סיוע הומניטרי ליהודים בסוריה, פליטי מלחמת האזרחים הסורים.Yitzhak Benhorin (October 5, 2013). הוא מימן את נסיעתו של הסנטור ג'ון מקיין לסוריה מוכת המלחמה.

בשנת 2014, סייע כהנא בחילוץ של אחת המשפחות היהודיות האחרונות שנותרו בסוריה. בעזרתו, המשפחה הובאה לישראל.

כהנא פעל גם למען בית הכנסת אליהו הנביא בג'ובר הנמצא בדמשק, באמצעות הסכמים עם גורמי אופוזיציה במדינה.

בשנת 2015, סייע כהנא במאמצים להשבת גיל רוזנברג, אזרחית ישראל ילידת קנדה, אשר עזבה לסוריה כדי להצטרף למורדים הכורדים במאבקם נגד דאעש.

באותה שנה, סייע כהנא בחילוץ המשפחה היהודית האחרונה מחלב, סוריה, דרך טורקיה, לישראל.

בשנת 2016, כהנא ניהל את המאמצים להצלת חפצי דת עתיקים רבים מבית הכנסת המרכזי של חלב. לצורך מאמץ זה, כהנא גייס תרומות וניהל את הפעילות בשטח, תוך איסוף מגילות וספרים רבים מבית הכנסת העתיק.

בשנת 2016, כהנא, בשיתוף ארגון "אמליה", הביא ילדים סורים חולים מקונייטרה לבתי חולים בישראל, ושלח אותם בחזרה, לאחר שנרפאו, עם ציוד רפואי ותרופות.

 אפגניסטן 
באוקטובר 2021, כהנא ארגן טיסה עבור זבולון סימן-טוב כדי לפנותו מאפגניסטן. סימן-טוב סירב בתחילה לעזוב, לכאורה משום שלא רצה לתת לאשתו גט, אך מאוחר יותר הסכים ועם הרב מנדי צ'יטריק מאיחוד הרבנים במדינות האסלאם סודרו גירושין והוא חולץ על ידי חברת האבטחה של כהנא יחד עם 30 נשים וילדים אפגנים.

 אוקראינה 
במרץ 2022, סייע כהנא בהצלת 200 ילדים יהודים יתומים שנזקקו לעזרה בעקבות הפלישה הרוסית לאוקראינה.

 יוזמה לסיוע הומניטרי בעזה 
בעקבות פרוץ מלחמת חרבות ברזל באוקטובר 2023, פנה כהנא לממשלת ישראל בהצעה לנהל את חלוקת הסיוע ההומניטרי ברצועת עזה באמצעות חברת הלוגיסטיקה שלו GDC. כהנא הציג תוכנית מפורטת לשר הביטחון לשעבר יואב גלנט, הכוללת הקמת אזורים מוגנים ונקיים מטרור שיאפשרו חלוקת מזון וציוד הומניטרי לאוכלוסיית עזה תוך מניעת זליגת הסחורה לידי חמאס.

התוכנית זכתה לתמיכה ראשונית במערכת הביטחון, וכהנא קיבל אישור לביצוע פיילוט בשני אזורים ברצועה - בית להיא ובית חאנון ונשאל אף האם יוכל לבצע בידוק ביטחוני בציר נצרים, על כך השיב בחיוב. עלות התוכנית נאמדה בכ-200 מיליון דולר לחצי שנה. אולם המגעים הוקפאו למשך חודשים, ובסופו של דבר נבחרה לפרויקט חברה אחרת (SRS), בהליך חשאי על ידי צוות בראשות המזכיר הצבאי של ראש הממשלה רומן גופמן.

כהנא העריך שלא נבחר לביצוע הפרויקט בשל כך שאינו תומך בראש הממשלה בנימין נתניהו ובשל סירובו לשלם כספי שוחד למקורב לפוליטיקאי ישראלי שפנה אליו לטענתו בעניין זה.

 חיים אישיים 
כהנא נשוי ואב ל-3, דייוויד, מיקי וירדן. המשפחה מתגוררת ברנדולף, בוסטון.

 קישורים חיצוניים 

מוטי כהנא ב-WordPress.com

 "Amaliah"

 הערות שוליים 

קטגוריה:נדבנים ישראלים
קטגוריה:נדבנים אמריקאים
קטגוריה:מהגרים מישראל לארצות הברית
קטגוריה:אמריקאים ממוצא יהודי-רומני
קטגוריה:בוגרי אוניברסיטת אריזונה
קטגוריה:ישראלים שנולדו ב-1968
קטגוריה:אמריקאים שנולדו ב-1968